ລີເບຍ ຈະສົນທະນາກັບສານໂລກ ກ່ຽວກັບ ການດໍາເນີນຄະດີນາຍ Seif al-Islam Gadhafi
ທ່ານ Luis Moreno Ocampo ໄອ​ຍະ​ການສານ​ອາຊະຍາ​ກໍາ​ສາກົນ ຈະ​ເດີນທາງ​ໄປ​ລີ​ເບຍ​ ເພື່ອ​ປຶກສາ​ຫາ​ລີ​ການຈັດ​ຕຽມ​ການດໍາ​ເນີນ​ຄະດີ ລູກຊາຍກາດດາຟີ.
ລັດຖະບານໄລຍະຂ້າມຜ່ານຂອງລີເບຍ ກໍາລັງຕຽມການເຈລະຈາກັບສານອາຊະຍາກໍາ ນາໆຊາດ ກ່ຽວກັບສະຖານທີ່ບ່ອນທີ່ຈະດໍາເນີນຄະດີລູກຊາຍຂອງມື້ລາງອະດີດຜູ້ນໍາຜະ ເດັດການລີເບຍ ມວມມາ ກາດດາຟີ ນາຍ Sief al-Islam Gadhadi ທີ່ຖືກຈັບໄດ້ນັ້ນ ທ່ານ Luis Moreno Ocampo ໄອຍະການສານອາຊະຍາກໍາສາກົນ ກ່າວວ່າ ທ່ານ ຈະເດີນທາງໄປລີເບຍໃນອີກອາທິດນຶ່ງ ເພື່ອປຶກສາຫາລີການຈັດຕຽມການດໍາເນີນຄະດີ ດັ່ງກ່າວ ພວກທະຫານບ້ານລີເບຍຈາກເມືອງ Zintan ທາງພາກຕາເວັນຕົກຂອງປະເທດ ຈັບຕົວ ນາຍ Sief al-Islam Gadhafi ໄດ້ ໃນເວລາຂ້ອນແຈ້ງວັນເສົາວານນີ້ ໃນເຂດທະເລຊາຍ ທາງພາກໃຕ້ຂອງປະເທດ ຊື່ງໃນເວລາຕໍ່ມາ ພວກເຈົ້າໜ້າທີ່ໄລຍະຂ້າມຜ່ານຂອງລີເບຍ ໄດ້ເໝົາຍົນຈັດສົ່ງນາຍ Sief ໄປຍັງເມືອງ Zintan ພວກເຈົ້າໜ້າທີ່ລີເບຍບາງຄົນກ່າວວ່າ ພວກເຂົາເຈົ້າຢາກໃຫ້ອະດີດຜູ້ສືບ ທອດຕໍາແໜ່ງ ຂອງມວມມາ ກາດດາຟີ ຖືກດໍາເນີນຄະດີຢູ່ໃນລີເບຍ ສານອາຊະຍາກໍາສາກົນ ຫລື ICC ທີ່ຕັ້ງຢູ່ປະເທດ Netherland ໄດ້ອອກໝາຍຈັບນາຍ Sief al-Islam ພ້ອມກັບພໍ່ຂອງຜູ້ກ່ຽວແລະຫົວໜ້າສືບລັບຂອງມື້ລາງກາດດາຟີ ໃນ ເດືອນມິຖຸນາຜ່ານມາ ໃນຂໍ້ຫາກໍ່ອາດຊະ ຍາກໍາ ຕໍ່ຕ້ານມະນຸດຊາດ ໃນຖານໄດ້ທໍາການ ປາບປາມຢ່າງຮຸນແຮງຕໍ່ການລຸກຮືຂຶ້ນເພື່ອປະຊາທິປະໄຕນັ້ນ ພວກນັກລົບຂອງສະພາໄລຍະຂ້າມຜ່ານລີເບຍ ໄດ້ຈັບແລະສັງຫານທ່ານ ມວມວາ ກາດ ດາຟີ ທີ່ເມືອງ sirte ບ້ານເກີດເມືອງນອນຂອງທ່ານ ເມື່ອວັນທີ່ 20 ເດືອນຕຸລາ ສ່ວນ ອະດີດຫົວໜ້າສືບລັບຍັງຖືກຕາມລ່າຕົວຢູ່ໃນຂະນະນີ້ ທ່ານ Abdurrahim el-Keib ນາຍົກລັດຖະມົນຕີຊົ່ວຄາວຂອງລີເບຍ ໄດ້ໄປຢ້ຽມຢາມ ເມືອງ Zintan ເມື່ອວັນເສົາວານນີ້ ແລະຊົມເຊີຍການຈັບ ຕົວນາຍ Seif al-Islan ໄດ້ ວ່າເປັນຂີດໝາຍຂອງສັກກະຫລາດໃໝ່ຂອງປະເທດ ພວກກໍາລັງຂອງລັດຖະບານໄລ ຍະຂ້າມຜ່ານໄດ້ລຸກຮູຂຶ້ນໃນເດືອນກຸມພາຜ່ານມາ ແລະໄດ້ຂັບໄລ່ທ່ານກາດດາຟີໃຫ້ໜີອ ອກຈາກທຣິໂປລີ ໃນເດືອນສີງຫາ ອັນເປັນການສິ້ນສຸດການປົກຄອງຂອງຈອມ ຜະເດັດ ການ ເປັນເວລາ 42 ປີ ນັ້ນລົງ ຊາວລີເບຍ ໄດ້ສະຫລອງການຈັບຕົວນາຍ Seif al-Islam ໄດ້ ດ້ວຍ ການຍິງປືນຂຶ້ນຟ້າ ຢູ່ໃນທຣິໂປລີ ແລະເມືອງອື່ນໆ